### (1303). Arch. départementales de Lot-et-Garonne, G/D 34 (ancien G 7 bis).

Vidimus établi à Lagruère, le 1er octobre 1308 par Bertrand, évêque d’Agen d’une bulle de Clément V, donnée à Poitiers le 5 avril 1308, et dont le notaire Jean Achard a dressé copie authentique, garantissant le retour à la mense épiscopale d’Agen des dîmes de Courbiac et Sauvagnas, conférées par l’évêque à Arnaud, cardinal du titre de Saint-Marcel, avec une pension de 200 livres de petits tournois sur les dîmes de Casseneuil ainsi que la dîme de Montignac, que le cardinal décède à la curie ou en dehors ou s’en défasse, sans qu’elles puissent être réputés vacantes à la curie et conférées à quiconque par lettres apostoliques.

Recto.

In nomine Domini, amen. Pateat universis per hoc presens publicum instrumentum quod reverendus pater in Christo dominus Bertrandus1, Dei gratia episcopus /2/ Agennensis, personaliter existens apud Grueriam2 Kalendis Octobris anno Domini millesimo CCCo octavo, indictione septima, pontificatus sanctissimi patris et domini nostri domini /3/ Clementis, divina providentia pape quinti anno tertio, in presencia testium infrascriptorum, per me notarium publicum subscriptum palam et publice legi fecit /4/ et publicari quamdam litteram apostolicam, veram et integram omnique suspictione carentem, vera bulla plumbea dicti domini pape cum filo serico, vero et intregro /5/ bullatam, cujus tenor de verbo ad verbum sequitur in hac forma : Clemens, episcopus, servus servorum Dei, venerabili fratri Bertrando, episcopo Agennensi, salutem et apostoli-/6/-cam benedictionem. Cum dilectus filius noster Arnaldus, tituli Sancti Marcelli presbiter cardinalis3, sicut in nostra proposuit presencia constitutus, decimas in parrochiis de Cor-/7/-biaco4 et de Savanhano5 ecclesiarum tue diocesis ad mensam tuam episcopalem spectantes, ex concessione per te sibi facta de illis obtinere noscatur, ac ex tua sibi /8/ concessione percipiat pensionem annuam ducentarum librarum turonensium parvorum de fructibus decimarum de Cassanolio6 dicte diocesis pertinentium ad mensam eandem, /9/ necnon decimam de Montanhaco7 ejusdem diocesis ad predictam mensam spectantem, sub certa pensione annua tibi solvenda, similiter ex concessione tua retine-/10/-at, nos volentes indemnitati dicte mense circa predicta in posterum precavere, ipsius cardinalis supplicationibus inclinati, presentium auctoritate statuimus /11/ quod eodem cardinali apud sedem apostolicam vel alibi cedente vel decedente seu dictas decimas quas obtinet et pensionem quam percipit ut prefertur quomodolibet /12/ dimittente, hujusmodi decime ac pensio ad mensam prefatam libere redeant, nec propterea vacare in Romana curia censeantur, nec conferantur /13/ alicui, seu provideatur etiam de eisdem per litteras dicte sedis vel legatorum ejus, nisi in eis de statuto hujusmodi de verbo ad verbum et de tuo /14/ vel successorum tuorum proprio nomine specialis et expressa mentio habeatur. Quod, si forsitan per nostras vel successorum nostrorum aut legatorum /15/ apostolice sedis vel quorumcumque aliorum litteras prefate decime ac pensio cuiquam alteri conferri vel de eis provideri seu disponi contingerit, et /16/ in eisdem contineretur litteris : “non obstantibus quibuscumque statutis et consuetudinibus contrariis, seu quibuslibet privilegiis, indulgenciis, /17/ et litteris apostolicis quibuscumque sub quacumque alia verborum forma concessis” et de quibus, quorumque totis tenoribus de verbo ad verbum habenda esset, in /18/ ipsis litteris mencio specialis aut quecumque alia foret expressio in eisdem litteris facienda, volumus quod dicte littere, quantumcumque in eis de hujusmodi /19/ talibus vel aliis non obtanstibus, sub quibuscumque verborum expressionibus caveretur, ad presentem casum nullatenus se extendant, sed presentes /20/ tamquam illis posteriores in sua firmitate permaneant ac pro ultimis semper et posterioribus habeantur. Nos enim ex nunc irritum decernimus /21/ et inane si secus super hoc a quoquam quavis auctoritate scienter vel ignoranter contigerit attentari. Nulli ergo omnino hominum liceat hanc /22/ paginam nostri statuti, voluntatis et constitutionis infringere vel ei ausu temerario contraire. Si quis autem hoc attentare presumpserit /23/ indignacionem omnipotentis Dei et beatorum Petri et Pauli apostolorum ejus se noverit incursurum. Datum Pictavis, Nonis Aprilis pon-/24/-tificatus nostri anno tertio. Publicata et lecta fuit bulla seu littera apostolica supradicta kalendis, anno, indictione, pontificatu et loco predictis, de cujus /25/ visione, publicacione et lectione, predictus dominus episcopus petiit per me notarium infrascriptum sibi fieri et reddi publicum instrumentum continens tenorem /27/ et seriem dicte bulle, presentibus dominis Stephano Faiditi Sancti Georgii de Bella Aqua8 et Augerio de Sancto Bartio Sancti Pauli de La Bresa9 ecclesiarum /28/ Agennensis diocesis rectoribus, testibus ad premissa specialiter evocatis.

/29/※ Ego vero Johannes Achardi, clericus Pictaviensis diocesis, apostolica et imperiali auctoritate notarius publicus predictam bullam vidi, tenui, legi /30/ et publicavi ut supradictum est super visione, lectione et publicacione ejusdem, ad mandatum ipsius domini episcopi, hoc presens instrumentum publi- /31/-cum et scripsi signo meo signavi consueto.

A4.

verso

De decime de Montanhaco

Et Cassanolio

|Et de Corbiaco

Et de Savanhacoa)

Viseb)

Pensions, Corbiac, Savanhac et Cassaneil, de la Table de l’Évesque d’Agen. 1308.

|M

|Bulle du Saint Père confirmant la pension que l’évesque prenoit desdites églises comme estant de la table épiscopalle

|Bulles par lesquelles le pape règle que les pensions qu’avoit le cardinal sur les dixmes de Corbiac, Savanhac, Cassaneuil et Montagnac, toute de la mense de l’évesque d’Agen, seront éteintes apres la mort dudit cardinal et ne pourront être données à personne autre, même sous prétexte de vacance in curia.

|22

EA7|EA8|EA9|EB1|EG|EB1|EB2|EF.

a) Haut du parchemin, parallèle au texte écrit au recto. — b) Bas du parchemin. — c) Milieu du bord gauche, perpendiculairement aux mentions précédentes.

## Notes

- Bertrand de Got (1292-1306, 1306-1313).

- La Gruère (47).

- Arnaud de Canteloup, cardinal 1305, † 1313, avait été chanoine d’Agen et archidiacre de Brulhois avant d’être élu archevêque de Bordeaux (où il n’a pas siégé), Ryckebusch 201, 133 (n° 103) ; Lainé, 2012, 145-147 (n° 680).

- Courbiac (47).

- Sauvagnas (47), Savignac-sur-Leyze, Savignac-de-Duras ou Savignac (cne de Montastruc).

- Casseneuil (47).

- Montignac-de-Lauzun, Montignac-sur-Lède voire Montignac-sur-l’Auvignon.

- Saint-Georges (47).

- Saint-Paul, cne de Puch-d’Agenais (47).